दोस्रो चरणमा निर्वाचनले उम्मेदवारको छनोट र सिफारिस गर्न थप समय मिलेको र थप छलफलपछि मात्रै उम्मेदवार टुंगो लगाइने नेकपा एमाले प्रचार विभाग प्रमुख मनोज पौडेल बताउँछन्। ‘तत्कालका लागि समयको दबाब बेहोर्नुपर्ने अवस्था सकियो’, उनले भने– ‘अब राम्ररी छलफल गरेर निर्णयमा पुगिन्छ।’ निर्वाचनको मिति सर्ने निश्चित भएपछि गाउँपालिकामा वडा अध्यक्ष र सदस्य उम्मेदवारको नाममा अन्तिम निर्णय र नगर प्रमुख र उपप्रमुखको नाम माथिल्लो कमिटीमा सुझावसहित सिफारिस गर्न पार्टीको जिल्ला बैठक आगामी आइतबार बस्ने तयारी भएको उनले बताए।
